CELEX: 32015R1799
Language: sl
Date: 2015-10-05 00:00:00
Title: Izvedbena uredba Komisije (EU) 2015/1799 z dne 5. oktobra 2015 o uvrstitvi določenega blaga v kombinirano nomenklaturo

8.10.2015   
               
               
                  SL
               
               
                  Uradni list Evropske unije
               
               
                  L 263/14
               
            IZVEDBENA UREDBA KOMISIJE (EU) 2015/1799
      z dne 5. oktobra 2015
      o uvrstitvi določenega blaga v kombinirano nomenklaturo
      EVROPSKA KOMISIJA JE –
      ob upoštevanju Pogodbe o delovanju Evropske unije,
      ob upoštevanju Uredbe Sveta (EGS) št. 2658/87 z dne 23. julija 1987 o tarifni in statistični nomenklaturi ter skupni carinski tarifi (1) in zlasti člena 9(1)(a) Uredbe,
      ob upoštevanju naslednjega:
      
                  (1)
               
               
                  Da bi se zagotovila enotna uporaba kombinirane nomenklature, priložene Uredbi (EGS) št. 2658/87, je treba sprejeti ukrepe za uvrstitev blaga iz Priloge k tej uredbi.
               
            
                  (2)
               
               
                  Uredba (EGS) št. 2658/87 določa splošna pravila za razlago kombinirane nomenklature. Ta pravila se uporabljajo tudi za vsako drugo nomenklaturo, ki v celoti ali delno temelji na kombinirani nomenklaturi ali pa uvaja dodatne pododdelke ter se s posebnimi določbami Unije predpiše zaradi uporabe tarifnih in drugih ukrepov v zvezi z blagovno menjavo.
               
            
                  (3)
               
               
                  Po teh splošnih pravilih se blago iz stolpca 1 razpredelnice iz Priloge uvrsti pod oznake KN v stolpcu 2 na podlagi utemeljitve v stolpcu 3 iste razpredelnice.
               
            
                  (4)
               
               
                  Primerno je določiti, da se lahko imetnik v skladu s členom 12(6) Uredbe Sveta (EGS) št. 2913/92 (2) določeno obdobje še naprej sklicuje na zavezujoče tarifne informacije, ki se izdajo za blago, na katero se nanaša ta uredba, in niso v skladu s to uredbo. To obdobje bi moralo biti omejeno na tri mesece.
               
            
                  (5)
               
               
                  Ukrepi iz te uredbe so v skladu z mnenjem Odbora za carinski zakonik –
               
            SPREJELA NASLEDNJO UREDBO:
      Člen 1
      Blago, opisano v stolpcu 1 razpredelnice iz Priloge, se uvrsti v kombinirano nomenklaturo pod oznako KN iz stolpca 2 iste razpredelnice.
      Člen 2
      V skladu s členom 12(6) Uredbe (EGS) št. 2913/92 se je na zavezujoče tarifne informacije, ki niso v skladu s to uredbo, mogoče sklicevati še tri mesece po začetku veljavnosti te uredbe.
      Člen 3
      Ta uredba začne veljati dvajseti dan po objavi v Uradnem listu Evropske unije.
      
         Ta uredba je v celoti zavezujoča in se neposredno uporablja v vseh državah članicah.
         V Bruslju, 5. oktobra 2015
         
            
               Za Komisijo
            
            
               V imenu predsednika
            
            Heinz ZOUREK
            
               Generalni direktor za obdavčenje in carinsko Unijo
            
         
      
      
         (1)  UL L 256, 7.9.1987, str. 1.
      
         (2)  Uredba Sveta (EGS) št. 2913/92 z dne 12. oktobra 1992 o carinskem zakoniku Skupnosti (UL L 302, 19.10.1992, str. 1).
      
         PRILOGA
         
                     Opis blaga
                  
                  
                     Uvrstitev (oznaka KN)
                  
                  
                     Utemeljitev
                  
               
                     (1)
                  
                  
                     (2)
                  
                  
                     (3)
                  
               
                     Proizvod v obliki prahu, pakiran za prodajo na drobno v plastični škatli, ki vsebuje 300 g. Priporočeni dnevni odmerek (10 g) sestavljajo (v miligramih):
                     
                                    
                                                —
                                             
                                             
                                                aminokisline (mešanica arginina in citrulina)
                                             
                                          
                                 
                                    5 200
                                 
                              
                                    
                                                —
                                             
                                             
                                                vitamin C (kot askorbinska kislina)
                                             
                                          
                                 
                                    500
                                 
                              
                                    
                                                —
                                             
                                             
                                                L-taurin
                                             
                                          
                                 
                                    300
                                 
                              
                                    
                                                —
                                             
                                             
                                                vitamin E (kot D-alfa tokoferil acetat)
                                             
                                          
                                 
                                    90
                                 
                              
                                    
                                                —
                                             
                                             
                                                alfalipoična kislina
                                             
                                          
                                 
                                    10
                                 
                              
                                    
                                                —
                                             
                                             
                                                folna kislina
                                             
                                          
                                 
                                    0,4
                                 
                              
                                    
                                                —
                                             
                                             
                                                melisa
                                             
                                          
                                 
                                    50
                                 
                              
                                    
                                                —
                                             
                                             
                                                kalcij (kot CaCO3)
                                             
                                          
                                 
                                    66
                                 
                              Proizvod vsebuje tudi majhne količine citronske kisline, sukraloze in silicijevega dioksida.
                     Na etiketi je navedeno, da je izdelek prehransko dopolnilo, ki je namenjeno prehrani ljudi in zagotavlja pomoč pri negi telesa in pri vseživljenjskem dobrem počutju.
                     Priporočen dnevni odmerek, naveden na etiketi, je 10 g (2 merici).
                  
                  
                     2106 90 92
                  
                  
                     Uvrstitev opredeljujejo splošni pravili 1 in 6 za razlago kombinirane nomenklature, dodatna opomba 1(a) k poglavju 30 ter besedilo oznak KN 2106, 2106 90 in 2106 90 92.
                     Proizvod je pripravek, predstavljen kot prehransko dopolnilo za prehrano ljudi, ki vsebujejo vitamine in aminokisline.
                     Proizvod ni namenjen diagnosticiranju, zdravljenju ali preprečevanju bolezni v smislu tarifne številke 3004. Čeprav vsebnost vitaminov C in E v proizvodu znatno presega priporočene dnevne odmerke, ne izpolnjuje zahtev iz dodatne opombe 1(a) k poglavju 30. Uvrstitev pod oznako KN 3004 je zato izključena.
                     Izdelek je pakiran v embalaži z navedbo, da ohranja splošno zdravje in dobro počutje, zato gre za živilo, ki ni navedeno ali zajeto na drugem mestu (glej tudi pojasnjevalne opombe harmoniziranega sistema k tarifni številki 2106, drugi odstavek, točka 16).
                     Proizvod se zato uvrsti pod oznako KN 2106 90 92 kot drugo živilo.